CELEX: 62021CB0023
Language: el
Date: 2021-09-23 00:00:00
Title: Υπόθεση C-23/21: Διάταξη του Δικαστηρίου (έκτο τμήμα) της 23ης Σεπτεμβρίου 2021 [αίτηση του Gericht Erster Instanz Eupen (Βέλγιο) για την έκδοση προδικαστικής αποφάσεως] — IO κατά Wallonische Region (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Άρθρο 49 ΣΛΕΕ – Ελευθερία εγκαταστάσεως – Οδική κυκλοφορία – Οδηγός που διαμένει σε κράτος μέλος – Όχημα ταξινομημένο σε άλλο κράτος μέλος – Όχημα που έχει τεθεί στη διάθεση του διαχειριστή εταίρου εταιρίας εδρεύουσας στο άλλο αυτό κράτος μέλος – Υποχρέωση ταξινόμησης στο πρώτο κράτος μέλος)

20.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 513/14
            
         
      Διάταξη του Δικαστηρίου (έκτο τμήμα) της 23ης Σεπτεμβρίου 2021 [αίτηση του Gericht Erster Instanz Eupen (Βέλγιο) για την έκδοση προδικαστικής αποφάσεως] — IO κατά Wallonische Region
      (Υπόθεση C-23/21) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Άρθρο 49 ΣΛΕΕ - Ελευθερία εγκαταστάσεως - Οδική κυκλοφορία - Οδηγός που διαμένει σε κράτος μέλος - Όχημα ταξινομημένο σε άλλο κράτος μέλος - Όχημα που έχει τεθεί στη διάθεση του διαχειριστή εταίρου εταιρίας εδρεύουσας στο άλλο αυτό κράτος μέλος - Υποχρέωση ταξινόμησης στο πρώτο κράτος μέλος)
      (2021/C 513/21)
      Γλώσσα διαδικασίας: η γερμανική
      
         Αιτούν δικαστήριο
      
      Gericht Erster Instanz Eupen
      
         Διάδικοι στην υπόθεση της κύριας δίκης
      
      IO
      
         κατά
      
      Wallonische Region
      
         Διατακτικό
      
      
                  1)
               
               
                  Το άρθρο 49 ΣΛΕΕ έχει την έννοια ότι αντιτίθεται σε κανονιστική ρύθμιση κράτους μέλους δυνάμει της οποίας διαχειριστής εταιρίας ή αυτοαπασχολούμενος ο οποίος διαμένει στο κράτος μέλος αυτό μπορεί να επικαλεστεί παρέκκλιση από την υποχρέωση ταξινόμησης, στο εν λόγω κράτος μέλος, οχήματος ταξινομημένου σε άλλο κράτος μέλος το οποίο έχει τεθεί στη διάθεσή του από εταιρία, με ή χωρίς νομική προσωπικότητα, η οποία εδρεύει στο άλλο αυτό κράτος μέλος, μόνον αν στο εν λόγω όχημα ευρίσκονται μονίμως έγγραφα που πιστοποιούν ότι ο ενδιαφερόμενος πληροί τις προϋποθέσεις εφαρμογής της παρέκκλισης.
               
            
                  2)
               
               
                  Το άρθρο 49 ΣΛΕΕ έχει την έννοια ότι αντιτίθεται σε κανονιστική ρύθμιση κράτους μέλους η οποία υποχρεώνει τον διαχειριστή εταίρο εταιρίας ο οποίος διαμένει στο κράτος μέλος αυτό να ταξινομήσει στο εν λόγω κράτος μέλος όχημα το οποίο έχει τεθεί στη διάθεσή του από την εταιρία του, η οποία εδρεύει σε άλλο κράτος μέλος, εφόσον ο εν λόγω διαχειριστής εταίρος δεν λαμβάνει μισθό ή εισόδημα από την εταιρία αυτή, χωρίς να του παρέχεται η δυνατότητα να αποδείξει ότι ο ρόλος του στο πλαίσιο της εν λόγω εταιρίας είναι πραγματικός, εφόσον το όχημα δεν προορίζεται για μόνιμη χρήση κυρίως στο πρώτο κράτος μέλος ούτε χρησιμοποιείται στην πραγματικότητα κατά τον τρόπο αυτό.
               
            
         (1)  ΕΕ C 128 της 12.4.2021.